# **ROMÂNIA**

**JUDEŢUL SATU MARE**

##### CONSILIUL JUDEŢEAN

## PROIECT DE HOTĂRÂRE NR.\_\_\_\_\_\_\_ /\_\_\_\_\_2024

**privind organizarea comisiilor de specialitate pe principalele domenii de activitate**

**ale Consiliului Judeţean Satu Mare, pentru mandatul 2024-2028**

Consiliul Judeţean Satu Mare,

având în vedere Referatul de aprobare nr.\_\_\_\_\_\_\_/\_\_\_\_\_\_2024 al preşedintelui Consiliului Judeţean Satu Mare, anexat prezentului proiect de hotărâre,

luând în considerare Ordinul Prefectului Județului Satu Mare nr. 461/22.10.2024 privind constatarea îndeplinirii condițiilor legale de constituire a Consiliului Județean Satu Mare, înregistrat la Consiliul Județean Satu Mare sub nr. 23.208/22.10.2024,

raportat la prevederile art. 182 alin.(4) cu trimitere la prevederile art.124 și art.125 alin.(1) lit.c) din Ordonanța de Urgență a Guvernului nr. 57/2019 privind Codul administrativ,cu modificările şi completările ulterioare,

ținând cont de:

-prevederile art.23 și art.24 alin.(1) lit.c) din Regulamentul de organizare şi funcţionare al Consiliului Judeţean Satu Mare, aprobat prin Hotărârea Consiliului Județean Satu Mare nr. 5/2021, cu modificările și completările ulterioare,

-configurația politică a Consiliului Județean Satu Mare, rezultată ca urmare a alegerilor locale desfășurate la data de 09.06.2024;

- propunerile grupurilor de consilieri județeni din cadrul Consiliului Județean Satu Mare cu privire la nominalizarea membrilor fiecărei comisii de specialitate,

în temeiul prevederilor art.173 alin.(1) lit.f) coroborate cu cele ale art. 182 alin.(1) și ale art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare,

H O T Ă R Ă Ş T E:

**Art.1.** Se organizează un număr de **8** (opt) **comisii de specialitate** pe principalele domenii de activitate ale Consiliului Judeţean Satu Mare, pentru mandatul 2024-2028, după cum urmează;

**Comisia nr. 1** – Comisia pentru activităţi economico-financiare, formată din **7 membri;**

**Comisia nr. 2** –Comisia pentru realizarea lucrărilor publice, construcţii şi modernizarea drumurilor de interes judeţean, investiţii, format din **5 membri;**

**Comisia nr. 3** –Comisia de muncă şi protecţie socială, sănătate şi familie, protecţia copilului, formată din **5 membri;**

**Comisia nr. 4 –** Comisia pentru protecţia mediului, turism şi agricultură, formată din **7 membri;**

**Comisia nr. 5 –** Comisia pentru învăţământ, activităţi social-culturale, culte, sport şi tineret, formată din **7 membri**;

**Comisia nr. 6 –** Comisia pentru administrarea domeniului public şi privat al judeţului, dezvoltare urbanistică, conservarea monumentelor istorice şi de arhitectură, amenajarea teritoriului, formată din **5 membri;**

**Comisia nr. 7 –** Comisia juridică, de disciplină, administraţie publică, relaţii cu cetăţenii, probleme ale minorităţilor, formată din **5 membri;**

**Comisia nr. 8 –** Comisia de dezvoltare regională, cooperare internă şi internaţională, parteneriate interne şi internaţionale, formată din **7 membri.**

**Art.2.** Componenţa nominală a comisiilor de specialitate menționate la art.1 este prevăzută în ***anexa***, care face parte integrantă din prezenta hotărâre.

**Art.3.** (1)Atribuțiile șifuncţionarea comisiilor de specialitate sunt reglementate de prevederile art 125, art. 126 și ale art.141 din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare și de prevederile specifice din Regulamentul de organizare şi funcţionare al Consiliului Judeţean Satu Mare, aprobat prin Hotărârea Consiliului Județean Satu Mare nr. 5/2021, cu modificările și completările ulterioare,

(2) Comisia juridică, de disciplină, administraţie publică, relaţii cu cetăţenii, probleme ale minorităţilor va exercita, suplimentar, atribuţii cu privire la numărarea voturilor în cazul hotărârilor ce se adoptă prin vot secret, prin intermediul buletinelor de vot.

**Art.4.** Cu ducerea la îndeplinire a prezentei hotărâri se încredinţează membrii comisiilor de specialitate nominalizați în anexa.

**Art.5.** Prezenta hotărâre se comunică cu membrii comisiilor de specialitate, cu Direcția Juridică şi cu Serviciul managementul resurselor umane și salarizare din cadrul aparatului de specialitate al Consiliului Județean Satu Mare, și se aduce la cunoştinţă publică prin grija Secretarului General al Judeţului Satu Mare.

Satu Mare, la \_\_\_\_\_\_\_\_\_\_2024

INIŢIATOR:

**PREŞEDINTE**, **AVIZEAZĂ**:

Pataki Csaba **SECRETAR GENERAL AL JUDEŢULUI,**

Crasnai Mihaela Elena Ana

Red./Then T.A F 5 ex.